Ńdɔ fɔ́ɔ́ Yóbo a ngávə́ ńkɔ̄bɔ̄ mɔ́, nyé nâ: 2A kələ fɔ́ɔ́ kwí ńnyie a və́ myāyi bɔ ǹsísīm wáma miǹtyé, mǐ tsâg fə ma ai ǹkɔ́bɔ wáán ? 3Biyɔŋ aná áwômo hə mǐ taa ma, hə mǐ byandigi fɔ́ɔ́ mā təge ai mǎn ósɔ́n. 4Ngə́ á tɔ̄á kig fɔ́ɔ́ nə́ mə ngádími, kə́ ma etám á fɔ̄ɔ̄ mə́ ńtɔ̄á ai ekolá yā évǔs dzáma ! 5Ńdɔ̄ myāyi nâ myǎbɛ́dē mínā bə́bēn ai ḿból myākpə́gələ ma, mǐ kadǎ fə nə́ myǎlə́dē nə́ mə ngásə́m, 6yəmân fɔ́ɔ́ naa Zambá énye ǎ daŋ mvénde á nyɔ́l dzama, énye fɔ́ɔ́ ā díŋan ma ávɔ̄d díé étēde. Evaa miǹkóŋ 7Ngə́ mayón ai etíbílí bábɔ ma abé á ngul á yób, təge ai é mod ǎ yalan, mə kúlí ádzō, təge ai sósōō.